Amerigo Vespucci
Amerigo Vespucci rođen je 1454. u italijanskom gradu Firenci. Počeo je raditi s lokalnim bankarima, preko kojih je i dospio u Španiju 1492. Tamo se počeo baviti brodovima i putovati na njima kao istraživač. Pod portugalskom zastavom dospio je do Amerike, čije je običaje počeo opisivati. Mnogi smatraju da je Kristofor Kolumbo umro uvjeren da je Amerika zapravo dio Azije, a da je Vespucci zapravo prvi koji je to porekao. Napisao je nekoliko pisama koja opisuju običaje domorodaca i postao poznat po tome. Obolio je od malarije i umro u Španiji 1512. Amerika je dobila ime po Vespucciju. Za to je prvenstveno zaslužan Nijemac Martin Waldseemüller, koji je objavio kartu na kojoj je ucrtao nove kontinente pod nazivom Amerika.